CELEX: 32021R0413
Language: bg
Date: 2021-03-08 00:00:00
Title: Регламент за изпълнение (ЕС) 2021/413 на Комисията от 8 март 2021 година за подновяване на одобрението на кръвно брашно – активно вещество с нисък риск – в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (текст от значение за ЕИП)

9.3.2021   
               
               
                  BG
               
               
                  Официален вестник на Европейския съюз
               
               
                  L 81/32
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/413 НА КОМИСИЯТА
         от 8 март 2021 година
         за подновяване на одобрението на кръвно брашно – активно вещество с нисък риск – в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 във връзка с член 22, параграф 1 от него,
         като има предвид, че:
         
                     (1)
                  
                  
                     С Директива 2008/127/ЕО на Комисията (2) кръвното брашно бе включено като активно вещество в приложение I към Директива 91/414/ЕИО на Съвета (3).
                  
               
                     (2)
                  
                  
                     Активните вещества, включени в приложение I към Директива 91/414/ЕИО, се считат за одобрени в съответствие с Регламент (ЕО) № 1107/2009 и фигурират в списъка в част А от приложението към Регламент за изпълнение (ЕС) № 540/2011 на Комисията (4).
                  
               
                     (3)
                  
                  
                     Срокът на одобрението на активното вещество кръвно брашно, определен в част А от приложението към Регламент за изпълнение (ЕС) № 540/2011, изтича на 31 август 2021 г.
                  
               
                     (4)
                  
                  
                     В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на активното вещество кръвно брашно.
                  
               
                     (5)
                  
                  
                     Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според докладващата държава членка заявлението е пълно.
                  
               
                     (6)
                  
                  
                     Докладващата държава членка изготви проект на доклад за оценка във връзка с подновяването, като се консултира със съдокладващата държава членка, и на 18 февруари 2019 г. го представи на Европейския орган за безопасност на храните („Органа“) и на Комисията.
                  
               
                     (7)
                  
                  
                     Органът изпрати проекта на доклада за оценка във връзка с подновяването на одобрението до заявителя и до държавите членки за коментар и препрати получените коментари на Комисията. Той също така направи обществено достъпно допълнителното обобщено досие.
                  
               
                     (8)
                  
                  
                     На 31 януари 2020 г. Органът предаде на Комисията заключението си (6) относно това дали може да се очаква кръвното брашно да отговаря на критериите за одобряване, предвидени в член 4 от Регламент (ЕО) № 1107/2009. На 16 юли 2020 г. Комисията представи на Постоянния комитет по растенията, животните, храните и фуражите първоначален доклад във връзка с подновяването на одобрението и проект на Регламент относно кръвно брашно.
                  
               
                     (9)
                  
                  
                     Комисията прикани заявителя да представи своите коментари относно заключението на Органа, а в съответствие с член 14, параграф 1, трета алинея от Регламент за изпълнение (ЕС) № 844/2012 — и относно доклада във връзка с подновяването на одобрението. Заявителят представи своите коментари и те бяха разгледани внимателно.
                  
               
                     (10)
                  
                  
                     Беше установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или няколко представителни видове употреба на най-малко един продукт за растителна защита, съдържащ активното вещество кръвно брашно. Поради това е целесъобразно одобрението на кръвното брашно да бъде подновено.
                  
               
                     (11)
                  
                  
                     Оценката на риска във връзка с подновяването на одобрението на активното вещество кръвно брашно се основава на ограничен брой представителни видове употреба, но това не ограничава видовете употреба, за които могат да бъдат разрешавани продуктите за растителна защита, съдържащи кръвно брашно.
                  
               
                     (12)
                  
                  
                     Въз основа на оценката, направена от докладващата държава членка и Органа, и с оглед на предвидените видове употреба, не бяха идентифицирани обстоятелства, пораждащи опасения.
                  
               
                     (13)
                  
                  
                     Що се отнася до критериите за идентифициране на свойства, нарушаващи функциите на ендокринната система, определени в точка 3.6.5 и точка 3.8.2 от приложение II към Регламент (ЕО) № 1107/2009, според заключението на Органа е малко вероятно кръвното брашно да е вещество, нарушаващо функциите на ендокринната система. Следователно заключението на Комисията е че кръвното брашно не следва да се разглежда като вещество, нарушаващо функциите на ендокринната система.
                  
               
                     (14)
                  
                  
                     Комисията счита също така че кръвното брашно е активно вещество с нисък риск по смисъла на член 22 от Регламент (ЕО) № 1107/2009, като се има предвид че кръвното брашно не е вещество, пораждащо безпокойство, и отговаря на условията, посочени в точка 5 от приложение II към Регламент (ЕО) № 1107/2009. Освен това кръвта е част от тялото на животните и обикновено присъства в хранителния режим на хората.
                  
               
                     (15)
                  
                  
                     Поради това в съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него Регламент за изпълнение (ЕС) № 540/2011 следва да бъде съответно изменен.
                  
               
                     (16)
                  
                  
                     С Регламент за изпълнение (ЕС) 2020/1160 на Комисията (7) срокът на одобрението на кръвното брашно бе удължен до 31 август 2021 г., за да се даде възможност процедурата по подновяването да приключи, преди да изтече този срок. Тъй като обаче решението за подновяване на одобрението се взема преди да изтече този удължен срок, настоящият регламент следва да започне да се прилага преди да настъпи въпросната дата.
                  
               
                     (17)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Подновяване на одобрението на активното вещество
            Одобрението на активното вещество кръвно брашно, посочено в приложение I, се подновява при предвидените в същото приложение условия.
         
         
            Член 2
            Изменения в Регламент за изпълнение (ЕС) № 540/2011
            Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
         
         
            Член 3
            Влизане в сила и дата на прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
         
            (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
         
            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
         
            (6)  EFSA Journal (Бюлетин на ЕОБХ) 18(2):6006, doi: 10.2903/j.efsa.2020.6006. Той е достъпен на следния интернет адрес:https://www.efsa.europa.eu/fr/efsajournal/pub/6006.
         
            (7)  Регламент за изпълнение на Комисията (ЕС) 2020/1160 от 5 август 2020 г. за изменение на Регламент за изпълнение (ЕС) № 540/2011 по отношение на удължаването на срока на одобрение на активните вещества алуминиево-амониев сулфат, алуминиев силикат, кръвно брашно, калциев карбонат, въглероден диоксид, екстракт от чаено дърво, остатъчни вещества от дестилация на мазнини, мастни киселини C7 — C20, екстракт от чесън, гиберелинова киселина, гиберелини, хидролизирани протеини, железен сулфат, кизелгур (инфузорна пръст), растителни масла/масло от рапично семе, калиев хидроген карбонат, кварцов пясък, рибено масло, обонятелни репеленти от животински или растителен произход/овча мас, феромони на люспокрили в прави вериги, тебуконазол и урея (ОВ L 257, 6.8.2020 г., стр. 29).
      
      
         
            ПРИЛОЖЕНИЕ I
            
                        
                           Популярно наименование, идентификационни номера
                        
                     
                     
                        
                           Наименование по IUPAC
                        
                     
                     
                        
                           Чистота
                            (1)
                        
                     
                     
                        
                           Дата на одобрението
                        
                     
                     
                        
                           Изтичане срока на одобрението
                        
                     
                     
                        
                           Специфични разпоредби
                        
                     
                  
                        Кръвно брашно
                        90989-74-5
                        909
                     
                     
                        Не се прилага
                     
                     
                        100 % кръвно брашно със съдържание на хемоглобин мин. 80 %.
                     
                     
                        
                           1 април 2021 г.
                        
                     
                     
                        
                           31 март 2036 г.
                        
                     
                     
                        За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на кръвно брашно, и по-специално допълнения I и II към него.
                        Държавите членки обръщат по-специално внимание:
                        
                                    —
                                 
                                 
                                    на безопасността на рибите и водните безгръбначни животни при прилагането на по-малко целенасочени техники за пръскане, както и
                                 
                              
                                    —
                                 
                                 
                                    на необходимостта преди употреба продуктите за растителна защита, съдържащи кръвно брашно, да бъдат разклащани с въртеливо движение с цел да се навлажни продуктът.
                                 
                              
                  
               (1)  Допълнителна подробна информация за идентичността и спецификацията на активното вещество е предоставена в доклада във връзка с подновяването на одобрението.
         
      
      
         
            ПРИЛОЖЕНИЕ II
            Приложението към Регламент за изпълнение (ЕС) № 540/2011 на Комисията се изменя, както следва:
            
                        1)
                     
                     
                        в част А вписване 222 относно кръвно брашно се заличава;
                     
                  
                        2)
                     
                     
                        в част Г се добавя следното вписване:
                        
                                    
                                       №
                                    
                                 
                                 
                                    
                                       Популярно наименование, идентификационни номера
                                    
                                 
                                 
                                    
                                       Наименование по IUPAC
                                    
                                 
                                 
                                    
                                       Чистота
                                        (*)
                                    
                                 
                                 
                                    
                                       Дата на одобрението
                                    
                                 
                                 
                                    
                                       Изтичане срока на одобрението
                                    
                                 
                                 
                                    
                                       Специфични разпоредби
                                    
                                 
                              
                                    
                                       „26
                                 
                                 
                                    Кръвно брашно
                                    90989-74-5
                                    909
                                 
                                 
                                    Не се прилага
                                 
                                 
                                    100 % кръвно брашно със съдържание на хемоглобин мин. 80 %.
                                 
                                 
                                    
                                       1 април 2021 г.
                                    
                                 
                                 
                                    
                                       31 март 2036 г.
                                    
                                 
                                 
                                    За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на кръвно брашно, и по-специално допълнения I и II към него.
                                    Държавите членки обръщат по-специално внимание:
                                    
                                                —
                                             
                                             
                                                на безопасността на рибите и водните безгръбначни животни при прилагането на по-малко целенасочени техники за пръскане, както и
                                             
                                          
                                                —
                                             
                                             
                                                на необходимостта преди употреба продуктите за растителна защита, съдържащи кръвно брашно, да бъдат разклащани с въртеливо движение с цел да се навлажни продуктът.“
                                             
                                          
                              
                  
               (*)  Допълнителна подробна информация за идентичността и спецификацията на активното вещество е предоставена в доклада във връзка с подновяването на одобрението.“